Emelt óraszámú humán tagozat 0001

|  |  |  |
| --- | --- | --- |
| **Tanulmányi terület** | **Kód** | **Felvehető** |
| Emelt óraszámú humán tagozat | 0001 |  15 fő |
|  **Felvételi** | Központi írásbeli vizsga magyar nyelvből és matematikábólIdőpont: 2021. január 23. 10.00Szóbeli vizsga: magyar nyelv és irodalom és történelem tantárgyakból Időpont: 2021. február 24-25. |
| **Értékelés** | A hozott pontok számítása a 7. osztály év végi és a 8. osztály félévi eredményei alapján történik.Számításba vett tantárgyak:* magyar nyelv és irodalom átlaga
* idegen nyelv
* történelem
* matematika
* biológia

A hozott pontszám: maximum 50 pontA szerzett pontok számítása:- A központi írásbeli vizsga pontszáma (maximum 100 pont)- A szóbeli vizsga pontszáma (maximum 50 pont)A hozott és a szerzett pontokkal összesen 200 pont szerezhető. |

**Jellemzője:** A speciális humán csoportok diákjai emelt óraszámban tanulják a magyar nyelv és irodalom valamint a történelem tantárgyat.

**Kiknek ajánljuk:** Ezt a képzési formát elsősorban azoknak ajánljuk, akik különös érdeklődést mutatnak a humán tantárgyak iránt, és/vagy olyan egyetemen vagy főiskolán szeretnének továbbtanulni, amelyen a történelem és/vagy a magyar nyelv és irodalom a kötelező érettségi/felvételi tárgy (jogi, közgazdasági, államigazgatási, tanári, valamint médiával és kommunikációval kapcsolatos pályák).

Emellett iskolánk a 11. évfolyamtól szinte minden tantárgyból indít emelt szintű képzéseket, fakultációkat. Ha megváltozik a tanuló érdeklődése, akkor sincs semmi veszve. A kínálatból a tanulók szabadon választhatnak egy tantárgyat a továbbtanulási szándékuknak megfelelően, amely felkészít az emelt szintű érettségi vizsgára.

**A humán tagozaton folyó történelem- illetve magyar nyelv- és irodalomoktatás**

Az elmúlt évtizedben érezhetően megnőtt az érdeklődés a társadalomtudományok, ezen belül a történettudomány, a történelem tanulása iránt. Iskolánk évek óta sikeresen készíti fel a tanulóit a felsőfokú tanulmányokra, az egyetemi, főiskolai felvételi színvonal elérésére. Ezért döntött úgy az iskolavezetés, hogy a humán csoportok beindításával megpróbál megfelelni a jelentkező tanulói igényeknek: magyar nyelv és irodalomból illetve történelemből a követelményeknek megfelelő, mélyebb, átfogóbb ismeretek megszerzésére biztosít lehetőséget a csoportok megszervezésével.

A történelmet valamint a magyar nyelvet és irodalmat a négy év során mindvégig emelt óraszámban, kis létszámú, 15-17 fős csoportokban tanulják a diákok, ami lehetőséget biztosít a tananyag elmélyültebb elsajátítására, az összefüggések alaposabb áttekintésére, a logikusabb rendszerezésre, az emelt szintű érettségi vizsgákra történő felkészülésre. Célunk nem annyira az ismeretanyag mennyiségének növelése, inkább az elmélyült, alapos tanulás lehetőségének biztosítása, és a mai kor és az érettségi követelményeinek megfelelően az írásbeli- és szóbeli kommunikációs készség erőteljes fejlesztése. Ez utóbbiak a választott pályán is elengedhetetlenül szükségesek lesznek a sikeres szerepléshez.

**Irodalom témakörök a szóbeli felvételire - 2021-2022**

**A felvételi vizsga menete**

Humán tagozatunk célja a történelem és az irodalom iránt érdeklődő diákok felkészítése az emelt szintű érettségire, és azon túl is: az általános műveltség fejlesztése, a problémaközpontú gondolkodásmód kialakítása. Éppen ezért a felvételin azt várjuk, hogy a leendő tanulóink érdeklődéssel forduljanak a humán tárgyak felé.

**Témakörök (történelem, irodalom) a szóbeli felvételire - 2021-2022**

A felvételiző az alábbi tételek közül húz. Mind a történelem, mind az irodalom témakörből számot ad tudásáról, tehát nem egyik vagy másik témakörből választ! *Például: Ha kihúzza a kettes tételt, akkor egyrészt Szent István tevékenységét is be kell mutatnia, másrészt ismernie kell Arany János művét is.* A felvételin felkészülési időt és szakirodalmat biztosítunk a felvételizők számára. Fontos szempont, hogy a vizsgázó ne csak adatok egymás utáni halmozására törekedjen, hanem egy nyolcadikos tanulótól elvárható szinten, értő módon mutassa be a témakörök legfontosabb jellemzőit!

|  |  |  |
| --- | --- | --- |
|  | **Történelem** | **Irodalom** |
| **1.** | **Julius Caesar** hatalomra kerülése, intézkedései, halálának körülményei | Ókori görög mítoszok |
| **2.** | **Szent István** államszervező tevékenysége (hatalomra kerülése, intézkedések, trónutódlás kérdései) | Arany János: Rege a csodaszarvasról |
| **3.** | **Mátyás király** (hatalomra kerülése, intézkedései, reneszánsz udvar, külpolitika) | Vörösmarty Mihály: Szép Ilonka |
| **4.** | **1848-49-es szabadságharc** (a tavaszi hadjárat eseménytörténete és a vereség okai) | Petőfi Sándor pályaképe |
| **5.**  | Az **első világháború** okai és jellegzetes hadviselése | Ady Endre költészete |
| **6.**  | **Magyarország a második világháborúban** (belépésünk okai, Don-kanyar) | Radnóti Miklós: Nem tudhatom |
| **7.**  | A **céhes ipar** jellemzői és a középkori kereskedelem | Arany János: Toldi |
| **8.**  | A **kapitalizmus** és a **kommunista** gazdaságpolitika (szabad verseny, piacgazdaság, tervgazdaság) | Móricz Zsigmond: Hét krajcár |
| **9.** | A **reformáció**: Kálvin János és Luther Márton fő tanításai | Kölcsey Ferenc: Himnusz |
| **10.** | A **náci** és **kommunista** ideológia és diktatúra főbb jellemzői (személyi kultusz is) | Illyés Gyula: Egy mondat a zsarnokságról |

**Értékelés**

|  |  |  |
| --- | --- | --- |
| **Történelem** | **Irodalom**  | **Előadásmód** |
| Tájékozódás térben és időben  |  5 pont | Nyelvtani, irodalmi, kulturális tájékozottság | Világos, tagolt szöveg- és mondatszerkesztés |
| Szaknyelv használata | 10 pont | Tárgyi tudás | Lényegkiemelés, logikus érvelés |
| Összefüggések feltárása  | 10 pont | Gondolatgazdagság, rendszerezés | Megfelelő szóhasználat, érthető előadásmód |
| **Összesen: 50 pont** | **25 pont** | **15 pont** | **10 pont** |